Francophonia
Francophonia (Francogallice La Francophonie), seu plenius Organizatio internationalis francophoniae, est institutio septuaginta septem civitatum regionumque, ex quibus quinquaginta septem socii (états membres) et viginti res publicae sociae observatoresque (états associés et états observateurs) quae lingua Francogallica eademque moralitate utuntur. Diversitatem culturalem, regnum legis, iura humana, democratiam, oecologiam quoque sibi vult promovere. Francophonia dies 20 Martii anno 1970, una cum colloquio Niameyensi, condita est. Secretarius eius ex anno 2018 est Ludovica Mushikiwabo, politica e populo Tutsiensis orta.